open-index/open-wikipedia-markdown huggingface dataset:
Ρόναλντ Φίσερ

Ο **Σερ Έιλμερ Ρόναλντ Φίσερ** ΕΒΕ () (17 Φεβρουαρίου 1890 – 29 Ιουλίου 1962) ήταν Άγγλος πολυμαθής, ο οποίος δραστηριοποιήθηκε ως μαθηματικός, στατιστικολόγος, βιολόγος, γενετιστής και ακαδημαϊκός. Για το έργο του στη στατιστική, έχει περιγραφεί ως «μια ιδιοφυΐα που σχεδόν μόνος του δημιούργησε τα θεμέλια για τη σύγχρονη στατιστική επιστήμη» και «το μοναδικό πιο σημαντικό πρόσωπο στις στατιστικές του 20ου αιώνα». Στη γενετική, το έργο του χρησιμοποίησε τα μαθηματικά για να συνδυάσει τη τη Μεντελική γενετική και τη φυσική επιλογή. Αυτό συνέβαλε στην αναβίωση του Δαρβινισμού στις αρχές του 20ού αιώνα, την αναθεώρηση της θεωρίας της εξέλιξης, γνωστής ως σύγχρονη σύνθεση. Για τη συνεισφορά του στη βιολογία, ο Φίσερ αποκαλείται «ο σπουδαιότερος από τους διαδόχους του Δαρβίνου».

Από το 1919, εργάστηκε στον Πειραματικό Σταθμό του Ρόθαμστεντ για 14 χρόνια. Εκεί, ανέλυσε τον τεράστιο όγκο δεδομένων από πειράματα καλλιεργειών από τη δεκαετία του 1840 και ανέπτυξε την ανάλυση διακύμανσης (ANOVA). Εκεί εδραίωσε τη φήμη του τα επόμενα χρόνια ως βιοστατιστικολόγος.

Μαζί με τους Τζον Μπ. Σ. Χόλντεϊν και Σίγουολ Ράιτ, ο Φίσερ είναι γνωστός ως ένας από τους τρεις κύριους ιδρυτές της γενετικής των πληθυσμών. Περιέγραψε την αρχή του Φίσερ, τις θεωρίες για τη σεξουαλική επιλογή κατά Φίσερ και την υπόθεση γόνιμου γιού. Οι συνεισφορές του στη στατιστική περιλαμβάνουν την προώθηση της μεθόδου της μέγιστης πιθανοφάνειας και την εξαγωγή των ιδιοτήτων των εκτιμητών μέγιστης πιθανότητας, το πιστό συμπέρασμα, την εξαγωγή διαφόρων κατανομών δειγματοληψίας, τις θεμελιώδεις αρχές του σχεδιασμού των πειραμάτων και πολλά άλλα.

Ο Φίσερ είχε ισχυρές απόψεις για τη φυλή και την ευγονική, επιμένοντας στις φυλετικές διαφορές. Αν και ήταν ξεκάθαρα ευγονιστής, υπάρχει κάποια συζήτηση για το αν ο Φίσερ υποστήριζε τον επιστημονικό ρατσισμό. Ήταν καθηγητής Ευγονικής στο Εργαστήριο Γκάλτον του Πανεπιστημιακού Κολεγίου του Λονδίνου και εκδότης των ''Annals of Eugenics''.

## Βιογραφία

μικρογραφία| Ο Φίσερ στην παιδική ηλικία

## Παραπομπές


## Πηγές
* 
* 
* 
* 

## Περαιτέρω ανάγνωση
* 
* 
* 
* 
* Fisher in the 21st Century – conference at Gonville & Caius College, Απρίλιος 2022

## Εξωτερικοί σύνδεσμοι
* 
* A Guide to R. A. Fisher by John Aldrich
* University of Adelaide Library for bibliography, biography, 2 volumes of correspondence and many articles
* Classics in the History of Psychology for the first edition of ''Statistical Methods for Research Workers''
* A collection of Fisher quotations compiled by A. W. F. Edwards

Κατηγορία:Άγγλοι μαθηματικοί
Κατηγορία:Άγγλοι στατιστικολόγοι
Κατηγορία:Άγγλοι γενετιστές
Κατηγορία:Άγγλοι βιολόγοι
Κατηγορία:Άγγλοι ευγονιστές
Κατηγορία:Άγγλοι πανεπιστημιακοί
Κατηγορία:Απόφοιτοι του Πανεπιστημίου του Κέιμπριτζ
Κατηγορία:Εταίροι της Βασιλικής Εταιρείας
Κατηγορία:Πρόεδροι της Βασιλικής Στατιστικής Εταιρείας
Κατηγορία:Μαθηματικοί_του_19ου_αιώνα
Κατηγορία:Μαθηματικοί_του_20ού_αιώνα
Νανάκο Ματσουσίμα

Η **Νανάκο Ματσουσίμα** (ιαπωνικά: 松嶋 菜々子) (γενν. 13 Οκτωβρίου 1973) είναι Ιαπωνέζα ηθοποιός και μοντέλο. Πρωταγωνίστησε στην ταινία τρόμου *Δαχτυλίδι* και ήταν επίσης η πρωταγωνίστρια στο δράμα *Μια ιστορία αγάπης* (*Konna Koi no Hanashi*), μαζί με τον συμπρωταγωνιστή της στο *Δαχτυλίδι*, Χιρογιούκι Σανάντα. Το 2011, το δράμα της *Kaseifu no Mita* έφτασε το 40% τηλεθέαση κοινού, καθιστώντας το ένα από τα ιαπωνικά δράματα με την υψηλότερη βαθμολογία όλων των εποχών.

## Καριέρα
Η Ματσουσίμα έχει εμφανιστεί σε μια σειρά από δημοφιλή ή αναγνωρισμένα δράματα και έχει κερδίσει το Βραβείο Καλύτερης Γυναικείας Ερμηνείας στα βραβεία της Ιαπωνικής Τηλεοπτικής Ακαδημίας Δράματος έξι φορές.

## Φιλμογραφία

## Παραπομπές


## Εξωτερικοί σύνδεσμοι

* 
* 

Κατηγορία:Ιαπωνέζες ηθοποιοί τηλεόρασης
Κατηγορία:Ιαπωνέζες ηθοποιοί κινηματογράφου
Κατηγορία:Ιαπωνέζες μοντέλα
Μπράντλεϊ Μαζικού

Ο **Μπράντλεϊ Μαζικού** (Γαλλικά: Bradley Mazikou, γεννημένος στις 2 Ιουνίου 1996) είναι επαγγελματίας ποδοσφαιριστής, ο οποίος αγωνίζεται ως αριστερό μπακ στην Πρωτάθλημα Ελβετίας για λογαριασμό  του Σερβέτ Γενεύης. Γεννήθηκε στην Ορλεάνη της κεντρικής Γαλλίας, αλλά εκπροσωπεί τη Εθνική Κονγκό στις διεθνείς διοργανώσεις.
## Ποδοσφαιρική καριέρα
Ο Μαζικού ξεκίνησε την καριέρα του στην ομάδα της Λοριάν (01/07/2014 - 30/06/2017), αλλά δεν μπόρεσε να βρει θέση στην πρώτη ομάδα. Πραγματοποίησε μόνο μία εμφάνιση, παίζοντας ολόκληρα 90 λεπτά σε μια εκτός έδρας ήττα με 3–2 εναντίον της Σταντ Ρενναί στο Λιγκ Καπ Γαλλίας στις 26 Οκτωβρίου 2016. Ο Μαζικού αγωνίστηκε δύο σεζόν για τη β’ ομάδα της Λοριάν και πέρασε ως δανεικός διαδοχικά από την Ντενκέρκ και την Σολέ (01/07/2018 - 19/08/2019) στην Σαμπιονά Νασιονάλ, προτού ενταχθεί, στις 20 Αυγούστου 2019, στη βουλγαρική ομάδα ΤΣΣΚΑ Σόφιας με συμβόλαιο διάρκειας τριών ετών. Με τη φανέλλα της ΤΣΣΚΑ Σόφιας αγωνίστηκε συνολικά 110 φορές και σημείωσε 4 τέρματα.
### Άρης Θεσσαλονίκης
Στις 5 Ιουλίου 2022,  ο παίκτης υπέγραψε τριετές συμβόλαιο συνεργασίας με τον Άρη Θεσσαλονίκης.

Στις 7 Ιουνίου 2023, ανακοινώθηκε οριστική συμφωνία για τη μεταγραφή του Μαζικού από τον Άρη στην ελβετική Σερβέτ Γενεύης.

## Διεθνής καριέρα
Αν και είναι γεννημένος στη Γαλλία, ο Μαζικού έλκει καταγωγή από το Κονγκό. Ο Μαζικού πραγματοποίησε το ντεμπούτο του για την Εθνική Κονγκό στη νίκη με 2–0 στα προκριματικά για το Κύπελλο Εθνών Αφρικής 2021 επί της Εσουατίνι στις 12 Νοεμβρίου 2020.

## Διακρίσεις
**ΤΣΣΚΑ Σόφιας**
* Κύπελλο Βουλγαρίας: 2021

## Παραπομπές


## Εξωτερικές πηγές
*http://int.soccerway.com/players/-/393161/ Ο Μαζικού στο Soccerway.com
*http://www.transfermarkt.com/bradley-mazikou/nationalmannschaft/spieler/358507 Ο Μαζικού στο transfermarkt.com
*http://www.footballdatabase.eu/en/player/details/250476-bradley-mazikou   Ο Μαζικού στο footballdatabase.eu

Κατηγορία:Ποδοσφαιριστές από τη Δημοκρατία του Κονγκό
Κατηγορία:Ποδοσφαιριστές Εθνικής Δημοκρατίας του Κονγκό
Κατηγορία:Γάλλοι ποδοσφαιριστές
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σερβέτ Γενεύης
Κατηγορία:Ποδοσφαιριστές Σαμπιονά Νασιονάλ
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Οσροηνή (ρωμαϊκή επαρχία)

Η **Οσροηνή**, λατιν.: *Osroene, Osrohene* ή *Osrhoene*, ήταν μία ρωμαϊκή επαρχία που υπήρχε για σχεδόν 400 χρόνια. Δημιουργήθηκε μετά την απορρόφηση του βασιλείου της Oσροηνής το 214 μ.Χ.  και χρησίμευσε ως συνοριακή επαρχία ενάντια στην αυτοκρατορία των Σασσανιδών μέχρι τις μουσουλμανικές κατακτήσεις του 7ου αι.

Για όλη της την ύπαρξή της, η επαρχία θα παρέμενε μήλον της έριδος μεταξύ των Ρωμαίων και των ανατολικών γειτόνων τους, των Σασσανιδών Περσών, που υπέφεραν βαριά στους επαναλαμβανόμενους Ρωμαιο-Περσικούς Πολέμους. Ο πόλεμος ξεκίνησε μετά το τέλος τού Ρωμαίου Αυτοκράτορα Δεκίου το 251 και στην επαρχία εισέβαλαν οι Πέρσες. Στο δεύτερο μισό της δεκαετίας του 250, ο Πέρσης σάχης Σαπώρης Α΄ (βασ. π. 240–270) επιτέθηκε στη ρωμαϊκή ανατολή, την οποία υπερασπιζόταν ο Ρωμαίος Αυτοκράτορας Βαλεριανός (βασ. 253–260), τον οποίο συνέλαβε στην Έδεσσα το 260  Τον επόμενο χρόνο, ωστόσο, ο Σαπώρης Α΄ ηττήθηκε βαριά από τον Oδαίναθο της Παλμύρας και εκδιώχθηκε από την Oσροηνή και τη Μεσοποταμία. 

Καταλήφθηκε και ανκατααλήφθηκε αρκετές φορές. Όντας μία επαρχία στα σύνορα, είχε μία ρωμαϊκή λεγεώνα σταθμευμένη εκεί, τη Λεγεώνα III Parthica και το castrum (το στραπόπεδο όπου έδρευε) ήταν η Ρεσαίνα, αν και υπάρχουν κάποιες αμφιβολίες σχετικά με αυτό το γεγονός.
μικρογραφία|250x250εσ| Χάρτης που δείχνει τις ανατολικές ρωμαϊκές επαρχίες, συμπεριλαμβανομένης της Oσροηνής, τον 5ο αι.
Κατά τις μεταρρυθμίσεις της Τετραρχίας του Αυτοκράτορα Διοκλητιανού που έγιναν κατά τη διάρκεια της βασιλείας του 284–305, έγινε μέρος της διοίκησης της Ανατολής, στην Υπαρχία της Ανατολής. Σύμφωνα με το *[[Notitia Dignitatum]]* του τέλους του 4ου αι., επικεφαλής του ήταν ένας κυβερνήτης της τάξης των *[[Praeses|διοικητών (praeses)]]* και ήταν επίσης η έδρα του *[[Επαρχία Μεσοποταμίας|δούκα Μεσοποταμίας (dux Mesopotamiae)]]*, ο οποίος κατετάσσετο ως *[[Λαμπρότατος|ανήρ λαμπρότατος (vir spectabilis)]]* και διοικούσε (περί το 400) τις ακόλουθες στρατιωτικές μονάδες:

* Equites Dalmatae Illyriciani, φρουροί στη Γάναβα.
* Equites Promoti Illyriciani, Καλλίνικον.
* Equites Mauri Illyriciani, Δάβανα.
* Equites Promoti indigenae, Bανάσαμ
* Equites Promoti indigenae, Σίνα Ιουδαιόρουμ.
* Equites Sagittarii indigenae, Oράβα.
* Equites Sagittarii indigenae, Θιλαζαμάνα.
* Equites Sagittarii indigenae Medianenses, Mεδιάνα.
* Equites Primi Osrhoeni, Ρασίν.
* Praefectus legionis quartae Parthicae, Κιρκήσιον.
* (μια δυσανάγνωστη εντολή, πιθανώς Λεγεών III ''Parthica''), Aπάτνα.

καθώς και «στο δευτερεύοντα ρολό», προφανώς βοηθητικά σώματα:

* Ala Septima Valeria Praelectorum, Thillacama.
* Ala Prima Victoriae, Tovia -contra Bintha.
* Ala Secunda Paflagonum, Thillafica.
* Ala Prima Parthorum, Resaia.
* Ala Prima nova Diocletiana, inter Thannurin et Horobam.
* Cohors Prima Gaetulorum, Thillaamana.
* Cohors Prima Eufratensis, Maratha.
* Ala Prima Salutaria, Duodecimo constituta.

## Βιβλιογραφικές αναφορές

## Πηγές
* 
* 
* 
* 
* 
* 
* 
* 
* 
* 
* 
* 

Κατηγορία:Επαρχίες της Βυζαντινής Αυτοκρατορίας
Κατηγορία:Ύστερες Ρωμαϊκές επαρχίες
Κέλερ (μάγιστρος των οφφικίων)

Ο **Φλάβιος Κέλερ**, λατιν.: *Flavius Celer*, ήταν Ρωμαίος (Βυζαντινός) στρατηγός και *[[Μάγιστρος|magister officiorum]]* υπό τον αυτοκράτορα Αναστάσιο Α΄ (βασ. 491–518) στις αρχές του 6ου αιώνα.

## Βιογραφία
Ο Κέλερ ήταν Ιλλύριος, αν και τίποτε δεν είναι γνωστό για την πρώιμη ζωή του. Το 503 ο Αυτοκράτορας Αναστάσιος Α΄ τον ονόμασε στρατηγό στον συνεχιζόμενο πόλεμο κατά των Σασσανιδών Περσών στην Ανατολή. Την άνοιξη του 504, οδήγησε τους άντρες του να συμμετάσχουν στη συνεχιζόμενη πολιορκία της Άμιδας, αλλά αμέσως μετά έφυγε και επιδόθηκε σε μία εισβολή σε εδάφη που κατείχαν οι Πέρσες, ανακαταλαμβάνοντας πολλές πόλεις και επιστρέφοντας με πολλά λάφυρα. Στα τέλη του 504 ο Κέλερ ξεκίνησε διαπραγματεύσεις με τους Πέρσες, οι οποίες κατέληξαν σε μία προσωρινή εκεχειρία. Το 505 δραστηριοποιήθηκε ξανά στα ανατολικά σύνορα, αλλά δεν αναφέρεται ότι συμμετείχε σε μεγάλες επιχειρήσεις. Ωστόσο, συνέχισε τις επαφές με τους Πέρσες, εξαγοράζοντας την Άμιδα για 1.100 λίβρες χρυσού. Το φθινόπωρο του 506 ο Κέλερ ηγήθηκε των ρωμαϊκών διαπραγματεύσεων με τους Πέρσες στη Δάρα, οι οποίες κατέληξαν στη σύναψη συνθήκης ειρήνης. Ίσως ως ανταμοιβή, ονομάστηκε ύπατος για το 508: είχε ήδη διοριστεί ως μάγιστρος των οφφικίων (*magister officiorum)*  κάπου γύρω στο 503 με 504 

Το 511 ο Κέλερ συνωμότησε με τον αυτοκράτορα Αναστάσιο Α΄ σε ένα σχέδιο να εξοριστεί ο Πατριάρχης Κωνσταντινουπόλεως, Μακεδόνιος Β΄, παρακινώντας τον Μακεδόνιο να υπογράψει ένα έγγραφο που απέρριπτε τις Οικουμενικές Συνόδους της Εφέσου (431) και της Χαλκηδόνας (451): έτσι έχανε την υποστήριξη των υπέρ-των-δογμάτων-της-Χαλκηδόνας παράταξης. Στη συνέχεια, ο Κέλερ έλαβε εντολή να διασφαλίσει ότι ο Σεβήρος και οι Μονοφυσίτες μοναχοί του, θα επέστρεφαν με ασφάλεια στα μοναστήρια τους στη Συρία. Το 512 ο Κέλερ στάλθηκε στην Κωνσταντινούπολη, μαζί με τον Πατρίκιο, για να ειρηνεύσει τα άτακτα πλήθη των Χαλκηδόνιων, αλλά τελικά απέτυχε.

Ο Κέλερ εξακολουθούσε να ασκεί τα καθήκοντά του την εποχή της ανάληψης του Αυτοκράτορα Ιουστίνου Α' (βασ. 518–527) στις 9 Ιουλίου 518, αλλά αμέσως μετά απομακρύνθηκε από το αξίωμα  (ο πρώτος καταγεγραμμένος διάδοχός του ήταν ο Τατιανός το 520, αν και ο Σύμμαχος μπορεί να είχε κατείχε τη θέση το 519). Μετά από αυτό, συμμετείχε στις διαπραγματεύσεις του 519–520 με τον πάπα της Ρώμης για τον τερματισμό του Ακακιανού Σχίσματος. Περιγράφεται από τους χρονικογράφους ως εχέφρων, μορφωμένος, ικανός διαχειριστής και προσωπικά γενναίος. Η ημερομηνία ή ο τρόπος τού θανάτου του δεν καταγράφεται, εκτός από την αναφορά ότι ήταν «ατυχής».

## Bιβλιογραφικές αναφορές

## Πηγές
* Bury, John Bagnell (2008) [1889]. History of the Later Roman Empire from Arcadius to Irene, Volume I. New York, New York: Cosimo, Incorporated. ISBN 978-1-60-520404-8.
* Martindale, John Robert; Jones, Arnold Hugh Martin; Morris, J., eds. (1980). The Prosopography of the Later Roman Empire, Volume II: A.D. 395–527. Cambridge, United Kingdom: Cambridge University Press. ISBN 978-0-52-120159-9.

Κατηγορία:Ύπατοι της Ρωμαϊκής Αυτοκρατορίας
Κατηγορία:Ιλλυριοί
Κατηγορία:Βυζαντινοί στρατηγοί
Κατηγορία:Βυζαντινοί διπλωμάτες
Κατηγορία:Βυζαντινοί του 6ου αιώνα
Κωνσταντίνος Γ. Οικονομίδης

Ο **Κωνσταντίνος Οικονομίδης** του Γεωργίου (1881-1950) ήταν Έλληνας ιατρός και πολιτικός, Βουλευτής Άρτας και Πρέβεζας & Λευκάδος. 

## Βιογραφία
Γεννήθηκε στην Άρτα το 1881 και ήταν γιος του πολιτικού Γεωργίου Ι. Οικονομίδη και θείος (εξ αδερφής) του βουλευτή Άρτας Κωνσταντίνου Ν. Παπαδημητρίου. Υπήρξε τρισέγγονος του ήρωα Κατσαντώνη και δισέγγονος του Μάρκου Μπότσαρη της οικογένειας των Μποτσαραίων.  

Αποφοίτησε από την ιατρική σχολή του Πανεπιστημίου Αθηνών και διακρίθηκε για τη φιλανθρωπία του, αποκληθείς *ο γιατρός της φτωχολογιάς*. Διετέλεσε οκτώ φορές Βουλευτής του Ελληνικού Κοινοβουλίου.  

Συγκεκριμένα, εξελέγη Βουλευτής Άρτας στις εκλογές της 31ης Μαΐου και 6ης Δεκεμβρίου 1915. Εξελέγη Βουλευτής Λάρισας στις εκλογές της 1ης Νοεμβρίου 1920. Στις εκλογές της 19ης Αυγούστου 1928, επανεξελέγη βουλευτής Άρτας, Πρεβέζης και Λευκάδος (ενιαία εκλογική περιφέρεια) με το Λαϊκό Κόμμα στις εκλογές της 25ης Σεπτεμβρίου 1932, όπως και στις εκλογές της 5ης Μαρτίου 1933 και της 9ης Ιουνίου 1935. 

Μετά την απελευθέρωση της Ελλάδος από τις ναζιστικές δυνάμεις κατά το Β΄ Παγκόσμιο Πόλεμο, στις πρώτες εκλογές την 31η Μαρτίου 1946 επανεξελέγη Βουλευτής Άρτας, Πρεβέζης και Λευκάδος έως το 1950. Στις εκλογές της 5ης Μαρτίου 1950 πολιτεύθηκε στην εκλογική περιφέρεια Άρτας και Πρέβεζας χωρίς να εκλεγεί. Απεβίωσε μετά δίμηνο και τάφηκε στο Κοιμητήριο Ζωγράφου.

Υπήρξε το 1948, επικεφαλής της ανεξάρτητης "ομάδας 13" των φιλελεύθερων Βουλευτών, στην Βουλή των Ελλήνων.

## Παραπομπές


Κατηγορία:Έλληνες πολιτικοί του 20ού αιώνα
Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Άρτας
Φρίστακ

Το **Φρίστακ** (πολωνικά: Frysztak, γίντις: פֿריסטיק , ) είναι χωριό και η έδρα της Γκμίνα Φρίστακ, στο Πόβιατ Στσίζουφ του Βοεβοδάτου Κάτω Καρπαθίων, στην Πολωνία, Βρίσκεται ιστορική Μικρά Πολωνία και 17 χλμ. από το Κρόσνο. Βρίσκεται σε έναν λόφο κοντά στον ποταμό Βίσουοκ, στο δρόμο από το Ζέσουφ προς το Κρόσνο.

## Ιστορία
Το Φρίστακ αναφέρθηκε σε ένα έγγραφο του 1259 μ.Χ. ως πόλη με δικαιώματα του Μαγδεμβούργου που δόθηκαν από τον Βασιλιά Μπολέσλαφ Ε΄ τον Αγνό και πήρε το όνομά του από το Γερμανό *Freistadt*. Για αιώνες, ήταν μια ιδιωτική πόλη, διοικητικά τοποθετημένη στο Βοεβοδάτο Σαντόμιες, στην Επαρχία Ελάσσονος Πολωνίας του Πολωνικού Στέμματος.

Το 1474, η πόλη καταστράφηκε ολοσχερώς από τον ουγγρικό στρατό του Βασιλιά Ματθία Κορβίνου, μετά τον οποίο το Φρίστακ παρήκμασε. Ο γερμανόφωνος πληθυσμός των Κωφών Γερμανών (Walddeutsche) πολωνοποιήθηκε με την πάροδο του χρόνου.

Ο Χασιδικός ηγέτης Ραβίνος Μέναχεμ Μέντελ (1745–1815) έζησε και εργάστηκε εκεί για πολλά χρόνια. Το 1772, προσαρτήθηκε από την Μοναρχία των Αψβούργων στο πρώτο διαμελισμό της Πολωνίας και συμπεριλήφθηκε στη νεοσύστατη επαρχία της Γαλικίας. Μετά τον Α΄ Παγκόσμιο Πόλεμο, η Πολωνία ανέκτησε την ανεξαρτησία και τον έλεγχο της πόλης. Αφαιρέθηκε από το Φρίστακ η ιδιότητα του χάρτη της πόλης λόγω μείωσης του πληθυσμού το 1932. Οι κάτοικοί του προσπάθησαν δύο φορές να αλλάξουν αυτή την απόφαση (το 1952 και το 1975), αλλά χωρίς επιτυχία.

Μετά την κοινή γερμανοσοβιετική εισβολή στην Πολωνία, η οποία ξεκίνησε το Β΄ Παγκόσμιο Πόλεμο το Σεπτέμβριο του 1939, καταλήφθηκε από τη Γερμανία. Ο εβραϊκός πληθυσμός της συγκεντρώθηκε στο Γκέτο του Φρίστακ και τελικά δολοφονήθηκε κατά τη διάρκεια του Ολοκαυτώματος. Ένα διατηρημένο κατάλοιπο της τοπικής εβραϊκής μειονότητας είναι το Παλαιό Εβραϊκό Κοιμητήριο.

## Παραπομπές


Κατηγορία:Χωριά της Πολωνίας
Κατηγορία:Στετλ
Κατηγορία:Μικρά Πολωνία
Κατηγορία:Βοεβοδάτο Λβουφ
Κατηγορία:Τοποθεσίες του Ολοκαυτώματος στην Πολωνία
Soul (ταινία, 2020)

Το ***Soul*** είναι μια Αμερικανική κωμική-δραματική ταινία φαντασίας κινουμένων σχεδίων υπολογιστή σε παραγωγή από την Pixar Animation Studios για την Walt Disney Pictures. Σκηνοθετήθηκε από τον Πιτ Ντόκτερ, γράφτηκε από τους Κεμπ Πάουερς και Μάικ Τζόουνς, και παράχθηκε από την Ντάνα Μάρεϊ. Πρωταγωνιστούν οι φωνές των Τζέιμι Φοξ, Τίνα Φέι, Γκρέιαμ Νόρτον, Ρέιτσελ Χάους, Άλις Μπράγκα, Ρίτσαρντ Αγιοάντε, Φιλίσια Ρασάντ, Ντονέλ Ρόλινγκς, Questlove, και Άντζελα Μπάσετ.

Ο Ντόκτερ σκέφτηκε το *Soul* τον Ιανουάριο του 2016, εξετάζοντας την προέλευση των ανθρώπινων προσωπικοτήτων και την έννοια της αιτιοκρατίας. Οι παραγωγοί της ταινίας συμβουλεύτηκαν διάφορους μουσικούς της τζαζ, συμπεριλαμβανομένων των Χέρμπι Χάνκοκ και Τέρι Λάιν Κάρινγκτον. Εκτός από τις πρωτότυπες τζαζ συνθέσεις του Τζον Μπατίστ, οι μουσικοί Τρεντ Ρέζνορ και Άτικους Ρος συνέθεσαν τη μουσική της ταινίας. Η παραγωγή του *Soul* διήρκεσε τέσσερα χρόνια με προϋπολογισμό περίπου $150 εκατομμυρίων. Αυτή ήταν η πρώτη ταινία της Pixar που είχε μαύρο πρωταγωνιστή.

Το *Soul* έκανε πρεμιέρα στο Φεστιβάλ Κινηματογράφου BFI του Λονδίνου στις 11 Οκτωβρίου του 2020. Αρχικά ήταν προγραμματισμένο να κυκλοφορήσει στις 19 Ιουνίου εκείνης της χρονιάς, και αργότερα στις 20 Νοεμβρίου, αλλά καθυστέρησε λόγω της Πανδημίας COVID-19 και τελικά κυκλοφόρησε ως πρωτότυπη ταινία του Disney+ στις 25 Δεκεμβρίου και σε κινηματογράφους σε χώρες που δεν είχαν την υπηρεσία. Έλαβε θετικά σχόλια από τους κριτικούς για την ιστορία, τους χαρακτήρες, τις ιδέες, την σχεδίαση του ήχου, την δημιουργικότητα, το συναισθηματικό βάρος, και την μουσική. Οργανώσεις όπως το Εθνικό Συμβούλιο Κριτικών Κινηματογράφου και το Αμερικανικό Ινστιτούτο Κινηματογράφου το ονόμασαν ως μία από τις καλύτερες ταινίες του 2020. Το *Soul* έλαβε τρεις υποψηφιότητες στα Βραβεία Αμερικανικής Ακαδημίας Κινηματογράφου 2020, κερδίζοντας δύο.

## Παραπομπές


## Εξωτερικοί σύνδεσμοι
* 
* 
* 
* ''Soul'' στο Disney+

Κατηγορία:Ταινίες του 2020
Κατηγορία:Ταινίες του Disney+
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες παραγωγής Pixar
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2020
Κατηγορία:Αμερικανικές ταινίες της δεκαετίας 2020
Κατηγορία:Όσκαρ Καλύτερης Ταινίας Κινουμένων Σχεδίων
Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής
Κατηγορία:Ταινίες σχετικά με γάτες
Άγνωστης Ταυτότητας Υποβρύχιο Αντικείμενο

**Άγνωστης Ταυτότητας Υποβρύχιο Αντικείμενο**  (Unidentified Submerged Object - **USO**) είναι ένα αντικείμενο που βρίσκεται κάτω από την υδάτινη επιφάνεια και δεν αναγνωρίζεται από τον ανθρώπινο πολιτισμό. Δεν αναφέρεται απαραίτητα σε ένα αντικείμενο που σχετίζεται με ανεξήγητα φαινόμενα. Ο όρος χρησιμοποιείται σε συζητήσεις για το Τρίγωνο των Βερμούδων, για παράδειγμα.

## Παραπομπές


Κατηγορία:Μυστήρια
Συνάρτηση προσήμου

right|thumb|350px|Γραφική παράσταση της συνάρτησης προσήμου.

Στα μαθηματικά, η **συνάρτηση προσήμου** είναι η πραγματική συνάρτηση που δίνει το πρόσημο ενός πραγματικού αριθμού ή μηδέν αν ο αριθμός είναι μηδέν.

## Ορισμός

Η συνάρτηση προσήμου ορίζεται ως εξής:
:
\mathrm{sgn}(x) = \begin{cases}
-1 & \text{αν }x  0,
\end{cases}

και παίρνει το όνομά της από την αγγλική λέξη *sign*.

## Παραδείγματα
* Για x = 5, \mathrm{sgn}(5) = +1.
* Για x = 2, \mathrm{sgn}(2) = +1.
* Για x = 0, \mathrm{sgn}(0) = 0.
* Για x = -2, \mathrm{sgn}(-2) = -1.
* Για x = -5, \mathrm{sgn}(-5) = -1.

## Ιδιότητες

* Για κάθε x \in \R, ισχύει ότι
::x = |x| \cdot \mathrm{sgn}(x).
* Για κάθε x \in \R και r \in \R, ισχύει ότι
::\mathrm{sgn}(x^r) = (\mathrm{sgn}(x))^r.
* Η συνάρτηση είναι περιττή, καθώς \mathrm{sgn}(-x) = -\mathrm{sgn}(x) για κάθε x \in \R.

## Παραπομπές


Κατηγορία:Μαθηματικές συναρτήσεις
Μαρτίνος (μάγιστρος του στρατού για την Αρμενία)

Ο **Μαρτίνος**, λατιν.: *Μartinus*, (άκμασε 533-555)  ήταν Ρωμαίος στρατηγός θρακικής καταγωγής, που υπηρέτησε τον Βυζαντινό στρατό επί Αυτοκράτορα Ιουστινιανού Α' σε διάφορα μέτωπα. 

## Βιογραφία
Καταγράφεται για πρώτη φορά ότι δραστηριοποιείται στη Μεσοποταμία το 531 κατά τη διάρκεια του Ιβηρικού πολέμου. Το 533 πήρε μέρος στην επιτυχημένη μάχη του Tρικάμαρου στη Βόρεια Αφρική κατά τη διάρκεια του Βανδαλικού Πολέμου και παρέμεινε ενεργός εκεί μέχρι το 536. Από το 536 έως το 540 δραστηριοποιήθηκε στην Ιταλία κατά τη διάρκεια του Γοτθικού Πολέμου (535-554). Το 543-544 αντικατέστησε για λίγο τον Bελισάριο ως *[[Στρατηγός|magister militum per Orientem]]*, οδηγώντας την καταστροφική εισβολή στην Περσαρμενία κατά τη διάρκεια του Λαζικού Πολέμου. Το 544 απάλλαξε την Έδεσσα από την περσική πολιορκία με αντάλλαγμα χρυσό. Οι τελευταίες στρατιωτικές του δραστηριότητες ήταν το 551–556 στον Καύκασο κατά τη διάρκεια του Λαζικού Πολέμου, συμπεριλαμβανομένης της επίθεσης στο προπύργιο του στην Τέλεφι, την πολιορκία του Ονογκούρη και την περσική πολιορκία της Φάσης.   Το 555 είχε αντικαταστήσει τον Βέσσα ως *[[Στρατηγός|magister militum per Armenia]]*. 

## Βιβλιογραφικές αναφορές

Κατηγορία:Βανδαλικός Πόλεμος
Κατηγορία:Πρόσωπα του Γοτθικού Πολέμου (535-554)
Άλτον Λοκ

thumb|Εξώφυλλο πρώτης έκδοσης
***Άλτον Λοκ*** (αγγλικός τίτλος: *Alton Locke*) είναι μυθιστόρημα του Τσαρλς Κίνγκσλυ, που δημοσιεύθηκε το 1850. Με πλήρη τίτλο *Άλτον Λοκ, Ράφτης και Ποιητής: μια αυτοβιογραφία* (*Alton Locke,Tailor and Poet: An Autobiography*) το έργο παρουσιάζει έντονη συμπάθεια προς το κίνημα των Χαρτιστών και εκφράζει τις απόψεις του συγγραφέα για κοινωνικές μεταρρυθμίσεις στα μέσα του 19ου αιώνα στην Αγγλία.

Είναι ένα από τα πρώτα κοινωνικά μυθιστορήματα της αγγλικής λογοτεχνίας που είχαν στόχο να αφυπνίσουν την αστική συνείδηση ως προς την ευθύνη απέναντι στην εκμετάλλευση των εργατών.

## Επισκόπηση
Ο συγγραφέας αποκαλύπτει τις κοινωνικές αδικίες που υφίσταντο οι εργαζόμενοι στο εμπόριο ρούχων και τις αποτυχημένες προσπάθειες αντίδρασης των εργατών. Δίνει επίσης μια εικόνα για την εκστρατεία των Χαρτιστών, στην οποία συμμετείχε ο Κίνγκσλυ τη δεκαετία του 1840, ένας από τους χαρακτήρες είναι ο Τόμας Κάρλαϊλ.

## Υπόθεση
*Ο Άλτον Λοκ* είναι η ιστορία ενός νεαρού της εργατικής τάξης που έχει όνειρα και φιλοδοξίες πέρα από τις συνηθισμένες προσδοκίες της καταγωγής του. Είναι έντονα πατριώτης, προσπαθεί να μορφωθεί μόνος του και θέλει να γίνει ποιητής. Ο θάνατος του πατέρα του άφησε τον ίδιο και τη μητέρα του σε απελπιστική φτώχεια. Ο θείος του του βρίσκει εργασία ως μαθητευόμενο ράφτη, όπου ο νεαρός έρχεται αντιμέτωπος με τις συνθήκες εργασίας, τα προβλήματα και την εκμετάλλευση των εργατών.

Εντάσσεται στο εργατικό κίνημα των Χαρτιστών προσδοκώντας να βελτιώσει την κατάσταση της εργατικής τάξης. Μετά την αποτυχημένη εξέγερση το 1848, ο Άλτον βιώνει μια αίσθηση καταστροφής. Απόλυτα συντετριμμένος, αποφασίζει να μεταναστεύσει στην Αμερική για να αναζητήσει μια νέα ζωή εκεί. Ωστόσο, μόλις φθάνει στην ακτή του Νέου Κόσμου, πεθαίνει.

## Παραπομπές


Κατηγορία:Βρετανικά μυθιστορήματα
Κατηγορία:Αγγλική λογοτεχνία
Νταντόλκ

Η **Νταντόλκ** (, , *Ντουν Ντιάλγκαν*) είναι πόλη και το διοικητικό κέντρο της κομητείας Λάουδ της Ιρλανδίας. Η πόλη βρίσκεται στον ποταμό Κάσλταουν, ο οποίος εκβάλλει στον κόλπο Νταντόλκ στην ανατολική ακτή της χώρας. Βρίσκεται στα μισά του δρόμου μεταξύ του Δουβλίνου και του Μπέλφαστ, κοντά στα σύνορα με τη Βόρεια Ιρλανδία. Είναι η όγδοη μεγαλύτερη αστική περιοχή στην Ιρλανδία, με πληθυσμό 39.004 κατοίκους από την απογραφή του 2016.

Έχοντας κατοικηθεί από τη νεολιθική περίοδο, το Νταντόλκ ιδρύθηκε ως νορμανδικό οχυρό τον 12ο αιώνα μετά την εισβολή των Νορμανδών στην Ιρλανδία και κατέστη το βορειότερο φυλάκιο του Πέιλ στον Όψιμο Μεσαίωνα. Η πόλη πήρε το παρατσούκλι «Ρωγμή του Βορρά» όπου το βορειότερο σημείο της επαρχίας Λένστερ συναντά την επαρχία Όλστερ. Η σύγχρονη ρυμοτομία χρονολογείται από τις αρχές του 18ου αιώνα και οφείλει τη μορφή της στον Τζέιμς Χάμιλτον (αργότερα 1ος κόμης του Κλανμπράσσιλ). Οι θρύλοι του μυθικού ήρωα πολεμιστή Κουχούλιν διαδραματίζονται στην περιοχή και το σύνθημα στο οικόσημο της πόλης είναι Mé do rug Cú Chulainn cróga, που σημαίνει «Γέννησα τον γενναίο Κουχούλιν».

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ιρλανδίας
Αμπερύστουιθ

Το **Αμπερύστουιθ** (ουαλικά: Aberystwyth) είναι παραθαλάσσια πόλη στο Κερεντίγκιον της Ουαλίας. Είναι η μεγαλύτερη πόλη στο Κερεντίγκιον και απέχει 47 χιλιόμετρα από το Αμπεράιρον, το διοικητικό κέντρο της κομητείας. Το 2011, ο πληθυσμός της πόλης ήταν 15.935 κάτοικοι.

Βρίσκεται στην ιστορική κομητεία του Κάρντιγκανσιρ, ενώ *Αμπερύστουιθ* σημαίνει «το στόμιο του Ύστουιθ». Αποτέλεσε σημαντική εκπαιδευτική τοποθεσία στην Ουαλία από την ίδρυση του Πανεπιστημιακού Κολλεγίου της Ουαλίας το 1872, το σημερινό Πανεπιστήμιο Αμπερύστουιθ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ουαλίας
Ναρσής (κόμης)

Ο **Ναρσής**, λατιν.: *Narses*, ήταν Αρμένιος στρατιωτικός διοικητής στην υπηρεσία της Σασανιδικής Αυτοκρατορίας και αργότερα της Ρωμαϊκής (Βυζαντινής) Αυτοκρατορίας.

## Βιογραφία

### Καταγωγή
Ο Ναρσής ήταν γηγενής της Περσαρμενίας, ενός τμήματος της Αρμενίας υπό τον έλεγχο των Περσών των Σασανιδών. Ήταν αδελφός του Αράτιου και του Ισαακίου και πιθανόν μέλος της οικογένειας Καμσαρακάν (ευγενής αρμενική οικογένεια Παρθικής καταγωγής). 

### Σταδιοδρομία
Καταγράφεται για πρώτη φορά το 527 στην υπηρεσία των Σασανιδικών στρατιωτικών στον Ιβηρικό πόλεμο, όπου μαζί με τον αδελφό του Αράτιο νίκησαν τον Σίττα και τον Βελισάριο στην Περσαρμενία. 

Τόσο ο Ναρσής όσο και ο Αράτιος, συνοδευόμενοι από τη μητέρα τους, αυτομόλησαν στη Ρωμαϊκή Αυτοκρατορία το καλοκαίρι του 530, και έγιναν δεκτοί με ένα μεγάλο χρηματικό ποσό από τον αυτοκρατορικό *[[Σακελλάριος|σακελλάριο]]* Nαρσή, επίσης Περσαρμένιο.  Η ευνοϊκή τους υποδοχή ενθάρρυνε επίσης τον Ισαάκιο να αυτομολήσει. 

Περί το 535 ήταν ο διοικητής των στρατευμάτων στις Φίλες της Αιγύπτου, όπου κατέστρεψε τα ειδωλολατρικά ιερά των Nοβαδών και Bλεμμυών, όπως διέταξε ο Αυτοκράτορας Ιουστινιανός Α'. Το αξίωμά του ήταν μάλλον αυτό τού  *[[Δουξ|δούκα]] της Θηβαΐδας* σε αυτό το σημείο. Ως *[[Κόμης (Ρωμαϊκή Αυτοκρατορία)|comes rei militaris]]* δραστηριοποιήθηκε στην Ιταλία και την Ανατολή. Ήταν μεταξύ των διοικητών, που στάλθηκαν από τη θάλασσα εναντίον των Οστρογότθων, για να άρουν την πολιορκία του Aριμίνου (538). Αναφέρεται πολλές φορές ως διοικητής στρατευμάτων στην Ιταλία, συμπεριλαμβανομένης της πολιορκίας του Aυξίμου το 539. Το 540 ο Βελισάριος απέστειλε τον Ναρσή από τη Ραβέννα. 

Ο Ναρσής δεν έλαβε κάποια στρατιωτική διοίκηση μέχρι το 543, όταν τού ανατέθηκε μία δύναμη Αρμενίων και Ερούλων να πολεμήσει τους Οστρογότθους. Κατά την εσπευσμένη εισβολή του 543 εναντίον του Ντβιν, ακούστηκε κακώς, ότι ο στρατός των Σασανιδών είχε εγκαταλείψει το Άνγλον. Ο Ναρσής επέπληξε τους άλλους διοικητές για τη βραδύτητά τους. Στη μάχη του Άνγλον που ακολούθησε, υπάρχουν πηγές που αναφέρουν, ότι ο Ναρσής και οι δυνάμεις του ήταν οι πρώτοι που συμμετείχαν.  Σε αυτή την αφήγηση, η οποία αντλήθηκε από τα αρχεία τού Προκόπιου, ο στρατός των Σασανιδών (ή μέρος του) οδηγήθηκε πίσω -ή προσποιήθηκε ότι υποχώρησε πίσω- στο χωριό, αλλά ο Ναρσής πιάστηκε σε ενέδρα από τους Σασανίδες, που κρύβονταν στα σπίτια.   Χτυπήθηκε μέσα στον ναό σε μάχη, και οι δυνάμεις του -και άλλες βυζαντινές δυνάμεις- καταστράφηκαν. Ο αδερφός του Ισαάκιος τον μετέφερε μακριά από το πεδίο της μάχης, αλλά ο Ναρσής απεβίωσε από την πληγή του λίγο αργότερα. 

## Βιβλιογραφικές αναφορές

Κατηγορία:Βυζαντινοί νεκροί σε μάχη
Κατηγορία:Πρόσωπα του Γοτθικού Πολέμου (535-554)
Κατηγορία:Βυζαντινοί αρμενικής καταγωγής
Γουίλιαμ Ζάμπκα

Ο **Γουίλιαμ Μάικλ Ζάμπκα** (**William Michael Zabka**, γεννημένος στις 20 Οκτωβρίου του 1965) είναι Αμερικανός ηθοποιός. Είναι γνωστός για τον ρόλο του ως Τζόνι Λόρενς στις ταινίες *[[Καράτε Κιντ]]* (1984) και *[[Καράτε Κιντ 2]]* (1986) και στην τηλεοπτική σειρά *[[Cobra Kai]]* (2018–σήμερα). Το 2004, έλαβε υποψηφιότητα για ένα Όσκαρ για το σενάριο και την παραγωγή της ταινίας μικρού μήκους *Most*.

## Παραπομπές


## Εξωτερικοί σύνδεσμοι
* 
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατάλογος μεγαλύτερων εισπρακτικών αποτυχιών

Στην βιομηχανία ταινιών και μέσων, αν μια ταινία που κυκλοφόρησε στους κινηματογράφους είναι αποτυχημένη, θεωρείται **[[εισπρακτική αποτυχία]]**, με τον διανομέα, την εταιρεία, και τις εταιρείες παραγωγής να χάνουν χρήματα. 

Κάποιες ταινίες σε αυτόν τον κατάλογο εισέπραξαν παραπάνω από το κόστος παραγωγής, αλλά θεωρούνται και πάλι αποτυχίες. Αυτό γίνεται καθώς ο διανομέας δεν συλλέγει όλα τα χρήματα της ταινίας, και το συνολικό κόστος της ταινίας περιλαμβάνει και την προώθηση, οι οποία, κυρίως σε μικρότερες ταινίες, είναι ακριβότερη από το κόστος παραγωγής. Σε κάποιες περιπτώσεις, μια εταιρεία μπορεί να έχει έσοδα από μια αποτυχία, μέσω της συνδρομής, τις οικιακές πωλήσεις, και τις νοικιάσεις, και την τηλεοπτική μετάδοση.

Η πανδημία COVID-19, που ξεκίνησε γύρω στον Μάρτιο του 2020, οδήγησε σε ένα προσωρινό κλείσιμο των κινηματογράφων, και οι διανομείς κυκλοφόρησαν κάποιες ταινίες τους σε συνδρομητικές υπηρεσίες, όπως τα HBO Max, Disney+, και Peacock, με ελάχιστα ή καθόλου εισιτήρια. Παρόλο που αυτές οι ταινίες μπορεί να ήταν επιτυχημένες σε εκείνες τις υπηρεσίες, οι προβολές τους εκεί ξεχωρίζονται από τις εισπράξεις τους. Έτσι, πολλές ταινίες από το 2020 μέχρι το 2022 συμπεριλαμβάνονται σε αυτόν τον κατάλογο, ακόμα και αν ήταν επιτυχημένες για τις εταιρείες τους μέσω συνδρομής.

## Μεγαλύτερες εισπρακτικές αποτυχίες

: § *Υποδεικνύει μια ταινία που κυκλοφόρησε σε συνδρομητικές υπηρεσίας κάτω από 30 μέρες μετά την κινηματογραφική της κυκλοφορία.*
:

## Δείτε επίσης

* Κατάλογος κινηματογραφικών ταινιών με τις μεγαλύτερες εισπράξεις

## Παραπομπές


### Πηγές για το box office

Κατηγορία:Κατάλογοι για ταινίες
Κατηγορία:Box office
Ρέι Φίσερ (ηθοποιός)

Ο **Ρέι Φίσερ** (*Ray Fisher*, γεννημένος στις 8 Σεπτεμβρίου του 1987) είναι ένας Αμερικανός ηθοποιός. Είναι γνωστός για τον ρόλο του ως Βίκτορ Στόουν / Cyborg στο Εκτεταμένο Σύμπαν της DC (DCEU), κάνοντας την πρώτη του εμφάνιση με ένα cameo στην ταινία *[[Batman v Superman: Η Αυγή της Δικαιοσύνης]]* (2016), έχοντας πρωταγωνιστικό ρόλο στο ''Justice League'' (2017) και στην σκηνοθετική του έκδοση που κυκλοφόρησε το 2021.

## Φιλμοφραφία

### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Peacock (συνδρομητική υπηρεσία)

Το **Peacock** είναι μια συνδρομητική υπηρεσία που ανήκει στην Peacock TV, LLC, μια θυγατρική της NBCUniversal Television and Streaming. Η υπηρεσία δημιουργήθηκε στις 15 Ιουλίου του 2020. Η υπηρεσία περιλαμβάνει κυρίως τηλεοπτικό και κινηματογραφικό περιεχόμενο από την NBCUniversal και τρίτων παρόχων περιεχομένου, περιλαμβάνοντας τηλεοπτικές σειρές, ταινίες, ειδήσεις, και αθλητικά προγράμματα. Η υπηρεσία είναι διαθέσιμη και σε εκδοχή χωρίς διαφημίσεις με περιορισμένο περιεχόμενο.

Τον Δεκέμβριο του 2020, η υπηρεσία έφτασε 20 εκατομμύρια συνδρομητές. Τον Μάρτιο του 2023, το Peacock έφτασε τους 22 εκατομμύρια συνδρομητές.

## Παραπομπές


## Εξωτερικοί σύνδεσμοι

* 

Κατηγορία:Λογισμικό iOS
Κατηγορία:Λογισμικό Android
Κατηγορία:Διαδικτυακή streaming τηλεόραση
Ninjago: Dragons Rising

Το ***Ninjago: Dragons Rising*** (ελλ. μεταγ.: Ninjago: Η Άνοδος των Δράκων) είναι μια επική-υπερηρωική σειρά τηλεοπτική φαντασίας κινουμένων σχεδίων υπολογιστή σε παραγωγή από την The Lego Group. Βασίζεται στην σειρά παιχνιδιών Lego Ninjago και είναι συνέχεια του ''Ninjago'', το οποίο έφτασε 14 κύκλους από το 2011 μέχρι το 2022. Το πρώτο μέρος του πρώτου κύκλου της σειράς κυκλοφόρησε στο Netflix την 1 Ιουνίου του 2023.

## Ελληνική Μεταγλώττιση

1ος Κύκλος:
* Βαγγέλης Ευαγγέλου ως Άριν
* Άννα Φιλιππάκη ως Σόρα
* Θάνος Κερμίτσης ως Λόιντ και Λόμπο
* Βίκτωρας Κουνδουράκης ως Ράπτον, Κος Φροχίκι και Μάστερ Γου
* Νίκος Παπαδόπουλος ως Ρας και Φρίκι Λίπι
* Πηνελόπη Σκαλκώτου ως Κριλ και Γουάιλντ-Φάιερ
* Ντίνος Σούτης ως Δράκος Πηγή
* Νίνα Τουμαζάτου ως Τζορντάνα
* Κωνσταντίνος Μπάζας ως Ζέιν
* Τερέζα Καζιτόρη ως Μπέατριξ
* Λυδία Τζανουδάκη ως Νία και Δρ. Λάροου
* Μιχάλης Βλαβιανός ως Κάι
* Γιώργος Λόξας ως Πέρσιβαλ
* Ινώ Στεφανή ως Μητριάρχης
* Γιώργος Κοντοπόδης ως Ζαντ-Τανζ (Επεισόδιο 15, 17)
* Παναγιώτης Κλάδης ως Κόουλ (Επεισόδια 16, 18-19)
* Σταύρος Σιούλης ως Τζέι (Επεισόδιο 17)
Συμμετέχουν: Μιχάλης Παπαδόπουλος και Νεφέλη Σπακουρή

2ος Κύκλος:
* Δημήτρης Μπαμπανιώτης ως Άριν, Ζέιν και Τζέι
* Μυρτώ Ναούμ ως Σόρα, Τζορντάνα και Γουάιλντ-Φάιερ
* Τάσος Νταπαντάς ως Λόιντ και Κόουλ
* Δημήτρης Τσαγκάλης ως Ράπτον, Κος Φροχίκι και Κάι (1ος Κύκλος)
* Δημήτρης Κανέλλος ως Ράπτον, Κος Φροχίκι και Κάι (2ος-3ος Κύκλος)
* Κώστας Τερζάκης ως Ρας και Μάστερ Γου
* Μαριέλα Δουμπού ως Κριλ, Νία και Μητριάρχης
Τραγουδούν: Δημήτρης Μπαμπανιώτης ως Λι (Στη Γη του Λι)

## Παραπομπές


## Εξωτερικοί σύνδεσμοι

* 

Κατηγορία:Lego Ninjago
Κατηγορία:Τηλεοπτικές σειρές Netflix
Κατηγορία:Καναδικές τηλεοπτικές σειρές
Κατηγορία:Παιδικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές επιστημονικής φαντασίας κινουμένων σχεδίων
Κατηγορία:Υπερηρωικές τηλεοπτικές σειρές
Φίλιπ Γκρίφιθς

Ο **Φίλιπ Όγκουστους Γκρίφιθς** (Phillip Augustus Griffiths IV, γεννήθηκε στις 18 Οκτωβρίου 1938) είναι Αμερικανός μαθηματικός, γνωστός για το έργο του στον τομέα της γεωμετρίας, και ειδικότερα για την προσέγγιση των σύνθετων πολλαπλών στην αλγεβρική γεωμετρία. Είναι ένας από τους σημαντικότερους δημιουργούς, ιδίως της θεωρίας της μεταβολής της δομής Χότζ στη θεωρία Χότζ και τη θεωρία των χώρων moduli, η οποία αποτελεί μέρος της υπερβατικής αλγεβρικής γεωμετρίας και η οποία αγγίζει επίσης σημαντικές και μακρινές περιοχές της διαφορικής γεωμετρίας. Εργάστηκε επίσης πάνω στις μερικές διαφορικές εξισώσεις, συνυπογράφοντας μαζί με τους Σιίνγκ-Σεν Τσέρν, Ρόμπερτ Μπράιαντ και Ρόμπερτ Γκάρντνερ το έργο "Εξωτερικά διαφορικά συστήματα".

## Βιογραφία
Ἔλαβε το πτυχίο του B. S. από το Κολλέγιο Γουέικ Φόρεστ του Πανεπιστημίου Γουέικ Φόρεστ το 1959 και το διδακτορικό του από το Πανεπιστήμιο Πρίνστον το 1962 υπό την καθοδήγηση του Ντόναλντ Σπένσερ με διατριβή υπό τον τίτλο "On Certain Homogeneous Complex Manifolds "  . Έκτοτε, κατείχε θέσεις στο Πανεπιστήμιο της Καλιφόρνιας στο Μπέρκλεϋ (1962-1967), στο Πρίνστον (1967-1972), στο Πανεπιστήμιο Χάρβαρντ (1972-1983) και στο Πανεπιστήμιο Ντιουκ (1983-1991). Από το 1991 έως το 2003 ήταν διευθυντής του Ινστιτούτου Προηγμένων Σπουδών του Πρίνστον. Δημοσίευσε άρθρα σχετικά με την αλγεβρική γεωμετρία, τη διαφορική γεωμετρία, τη γεωμετρική θεωρία συναρτήσεων και τη γεωμετρία των μερικών διαφορικών εξισώσεων.

Ο Γκρίφιθς είναι πρόεδρος της Ομάδας Επιστημονικής Πρωτοβουλίας στο Ινστιτούτο Προηγμένων Σπουδών. Είναι συν-συγγραφέας, µαζί µε τον Τζόε Χάρις, του έργου "Principles of Algebraic Geometry" (Αρχές αλγεβρικής γεωμετρίας), ενός κορυφαίου έργου για την πολύπλοκη αλγεβρική γεωµετρία
.

## Βραβεία
Ο Γκρίφιθς εξελέγη μέλος της Εθνικής Ακαδημίας Επιστημών το 1979 και της Αμερικανικής Φιλοσοφικής Εταιρείας το 1992.
Το 2008 του απονεμήθηκε το βραβείο Βολφ (από κοινού με τους Πιερ Ντελίν και Μάμφορντ) και το μετάλλιο Μπρούβερ.Το 2012 έγινε μέλος της Αμερικανικής Μαθηματικής Εταιρείας . Επιπλέον, το 2014 ο Γκρίφιθς τιμήθηκε με το βραβείο Leroy P. Steele Prize για τα επιτεύγματα ζωής από την Αμερικανική Μαθηματική Εταιρεία. Επίσης, το 2014, ο Γκρίφιθς τιμήθηκε με το μετάλλιο Τσέρν για την αφοσίωση στα μαθηματικά και τα εξαιρετικά επιτεύγματά του σε όλη του τη ζωή.

## Δημοσιεύσεις
*
*
*
*
*
*
*
*
*Deligne, Pierre; Griffiths, Phillip; Morgan, John; Sullivan, Dennis 
*with Joe Harris: 
*with S. S. Chern: 
*
*

## Παραπομπές


Κατηγορία:Μαθηματικοί αναλυτές
Κατηγορία:Αμερικανοί μαθηματικοί
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Adobe Creative Cloud

Το **Adobe Creative Cloud** είναι ένα σύνολο εφαρμογών και υπηρεσιών από την Adobe Inc., το οποίο παρέχει πρόσβαση σε μια συλλογή εκδόσεων λογισμικού που χρησιμοποιούνται για την επεξεργασία γραφικών και βίντεο, τον σχεδιασμό ιστοσελίδων, την φωτογραφία και το animation μαζί με μια σειρά εφαρμογών για tablet και smartphone.

Το Creative Cloud (αρκτικόλεξο **CC**) είναι διαθέσιμο για Microsoft Windows, MacOS, Android και iOS με συνδρομή μηνιαίας ή ετήσιας βάσης και παρέχεται μέσω διαδικτύου. Το λογισμικό εγκαθίσταται σε έναν τοπικό υπολογιστή με λήψη από το διαδίκτυο και μπορεί να χρησιμοποιείται όσο η συνδρομή παραμένει ενεργή.

Οι συνδρομητές λαμβάνουν τακτικά ενημερώσεις και νέες εκδόσεις των εφαρμογών που περιλαμβάνονται. Παλαιότερα η Adobe διέθετε προϊόντα της σαν μεμονωμένες "σουίτες" λογισμικού που περιείχαν πολλαπλά προϊόντα (όπως το Adobe Creative Suite ή το Adobe eLearning Suite) με άδεια χρήσης λογισμικού που δεν είχε λήξη.

Η Adobe ανακοίνωσε για πρώτη φορά το Creative Cloud τον Οκτώβριο του 2011. Το ακόλουθο έτος κυκλοφόρησε ακόμη μια έκδοση του *Adobe Creative Suite*. Στις 6 Μαΐου 2013, η Adobe ανακοίνωσε ότι δεν θα κυκλοφορήσει νέες εκδόσεις του Creative Suite και ότι οι μελλοντικές εκδόσεις του λογισμικού της θα είναι διαθέσιμες μόνο μέσω του *Adobe* *Creative Cloud*. Οι πρώτες νέες εκδόσεις που κυκλοφόρησαν αποκλειστικά για το Creative Cloud ήταν στις 17 Ιουνίου 2013.

## Εφαρμογές του Adobe CC

* Photoshop
* Illustrator
* InDesign
* Premiere Pro
* After Effects
* Express
* Dreamweaver
* Adobe XD

## Παραπομπές


Κατηγορία:Adobe
Κατηγορία:Λογισμικό
Κατηγορία:Γραφιστική
Κατηγορία:Φωτογραφία
Χορίκιος ο Γαζαίος

Ο **Χορίκιος από τη Γάζα**, λατιν.: *Choricius Gazae*, (αρχές 6ου αι.) ήταν Έλληνας σοφιστής και ρήτορας της Ύστερης Αρχαιότητας με έδρα τη Γάζα.  Με γραπτά που χρονολογούνται στις αρχές του 6ου αι., άκμασε την εποχή του Αναστασίου Α' (491–518) ως λόγιος και δημόσιος ρήτορας.  Θεωρείται ως μέρος της Ρητορικής Σχολής της Γάζας, της οποίας αργότερα έγινε πρόεδρος.  

Ο Χορίκιος ήταν μαθητής του Προκόπιου της Γάζας, ο οποίος είναι διαφορετικός από τον ιστορικό Προκόπιο της Καισαρείας.

## Στυλ και έργα
Σώζονται ορισμένες διακηρύξεις και περιγραφικές πραγματείες του Χορίκιου. Οι διακηρύξεις, οι οποίες σε πολλές περιπτώσεις συνοδεύονται από επεξηγηματικά σχόλια, αποτελούνται κυρίως από πανηγυρικούς, επικήδειους λόγους και τα συνήθη θέματα των ρητορικών σχολών. Οι γαμήλιες ομιλίες του, που εύχονται ευημερία στη νύφη και τον γαμπρό, ανοίγουν μία νέα γραμμή.  

Ο Χορίκιος ήταν επίσης συγγραφέας περιγραφών έργων τέχνης κατά τον τρόπο του Φιλόστρατου του Νερβιανού. Οι ηθικές αρχές, που αποτελούσαν σταθερό χαρακτηριστικό των γραπτών του, βασίζονται σε μεγάλο βαθμό στον Μακανό Χρυσοκεφαλά, μητροπολίτη Φιλαδέλφειας (μέσα του 14ου αι.), στο έργο του *Ροδονίας* του, μία ογκώδη συλλογή ηθικών ρήσεων. 

Το ύφος του Χορίκιου επαινείται από τον Φώτιο ως αγνό και κομψό, αλλά επικρίνεται για έλλειψη φυσικότητας. Ιδιαίτερο χαρακτηριστικό τού ύφους του είναι η επίμονη αποφυγή της παύσης, που χαρακτηρίζει αυτό που ονομάζεται *σχολή της Γάζας*. 

## Παραπομπές


Κατηγορία:Βυζαντινοί του 6ου αιώνα
Κατηγορία:Βυζαντινοί του 5ου αιώνα
Κατηγορία:Αρχαίοι Έλληνες ρήτορες
Ρητορική Σχολή της Γάζας

Η **Ρητορική Σχολή της Γάζας** ήταν μία ομάδα λογίων με επιρροή, με έδρα τη Γάζα κατά την Ύστερη Αρχαιότητα (5ος–6ος αι.), πολλοί από τους οποίους εμφάνιζαν σχέση δασκάλου-μαθητή και συμμετείχαν ως ρήτορες στην τοπική δημόσια ζωή.     Διάσημοι πρόεδροι της σχολής ήταν ο Αινείας, ο Προκόπιος και ο Χωρίκιος.   

Η επιστημονική και ρητορική παραγωγή της Σχολής της Γάζας περιελάμβανε παραδοσιακές ελληνικές μορφές, κοινές στην κλασικά μορφωμένη χριστιανική ελίτ αυτής της εποχής.  Μεταξύ των σημαντικών συλλογών γραπτών που έχουν διασωθεί, είναι επιστολές που ανταλλάχθηκαν στη Γάζα και επίσης με μελετητές στην Αλεξάνδρεια κατά τη διάρκεια αυτής της περιόδου. 

Ο ιστορικός Noυρ Μασαλά υποστηρίζει, ότι η Ρητορική Σχολή στη Γάζα βοήθησε να μετατραπεί η Βυζαντινή Παλαιστίνη σε «ένα από τα πιο σημαντικά κέντρα μάθησης και πνευματικής δραστηριότητας στην Ύστερη Αρχαιότητα», επισκιάζοντας ακόμη και άλλες μεγάλες πόλεις στην περιοχή της Μεσογείου, όπως την Αθήνα και την Αλεξάνδρεια.  Ο ίδιος γράφει ότι η «ήπια δύναμη», που αντιπροσώπευε η σχολή και η Βιβλιοθήκη της Καισάρειας-Παλαιστίνης την εποχή εκείνη, πρόσφεραν στην Παλαιστίνη έναν βαθμό τοπικής αυτονομίας στη βυζαντινή εποχή. 

## Βιβλιογραφικές αναφορές


Κατηγορία:6ος αιώνας στη Βυζαντινή Αυτοκρατορία
Κατηγορία:Αρχαίοι Έλληνες ρήτορες
Ιωάννης Χαλκεύς

Ο **Ιωάννης Χαλκεύς** (αρμάνικα: *Joan Chalkeus*) (1667 – μεταξύ 1730 και 1740), ή **Ιωάννης** **Χαλκιάς**, ήταν Αρμάνος λόγιος, φιλόσοφος και μορφή του νεοελληνικού Διαφωτισμού.

## Βιογραφία
Γεννήθηκε στη Μοσχόπολη, ένα σημαντικό πνευματικό και εμπορικό κέντρο του 18ου αιώνα των Βαλκανίων (τώρα στη σύγχρονη νοτιοανατολική Αλβανία). Ο Χαλκεύς αρχικά σπούδασε στο ελληνικό κολέγιο της γενέτειράς του και στη συνέχεια πήγε στη Ρώμη, όπου ασπάστηκε τον Καθολικισμό. Ο Χαλκεύς έγινε διευθυντής και δάσκαλος του ελληνικού σχολείου της Βενετίας, της Φλαγγίνειου Σχολής, από το 1694 έως το 1703 και από το 1712 έως το 1716. Πιθανότατα επέστρεψε στη Μοσχόπολη, όπου συνέχισε να διδάσκει.

Μεταξύ των μαθητών του ήταν και ο Θεόδωρος Καβαλιώτης, επίσης προσωπικότητα του νεοελληνικού Διαφωτισμού, στον οποίο ο Χαλκεύς δίδαξε την αριστοτελική φιλοσοφία και σκέψη.

## Παραπομπές


Κατηγορία:Βλάχοι συγγραφείς
Κατηγορία:Αρμάνοι από την Οθωμανική Αυτοκρατορία
Πουτίγκα τυριού

Η **πουτίγκα τυριού** είναι πουτίγκα φτιαγμένη με τυρί, η οποία, σε αντίθεση με το τσίζκεϊκ, μπορεί να σερβιριστεί σε θερμοκρασία δωματίου ή παγωμένη.

## Ιστορία
Ένα πιάτο γνωστό ως πουτίγκα τυριού αναφέρθηκε στο *The Carolina Housewife* το 1874. Ωστόσο, αυτή ήταν μια αλμυρή πουτίγκα που έμοιαζε με σουφλέ. Ένα άλλο αλμυρό πιάτο προσθέτει τυρί σε μια πουτίγκα ψωμιού. Το 1934, η γλυκιά εκδοχή αναφέρθηκε ως νέα προσθήκη στα μενού. Μια εκδοχή θεωρείται λατινικό πιάτο και είναι έντονα γλυκιά.

Μια εκδοχή περιλαμβάνει το βράσιμο τυριού κότατζ, τυριού πανίρ ή κατσικίσιου τυριού, (αντί για τσίζκεϊκ, που βασίζεται στο τυρί κρέμα) με σιρόπι ζάχαρης, και στη συνέχεια προστίθενται επιπλέον συστατικά, όπως φιστίκια ή μαλακά φρούτα, όπως κεράσια ή κράνμπερι και στη συνέχεια παγώνεται. Σε αντίθεση με ένα τσίζκεϊκ, είναι παγωμένη ή σερβίρεται σε θερμοκρασία δωματίου. Το πανίρ κιρ είναι μια ινδική πουτίγκα τυριού, φτιαγμένη με ζάχαρη και γάλα.

Είναι φθηνό και στο παρελθόν το συνιστούσαν σε οικογένειες που ήθελαν τρία γεύματα την ημέρα για μια εβδομάδα, με 3 $, αν έτρωγαν αυτό και ως άλλο γεύμα, μαγειρευτό πατσά.

## Παραπομπές


τυρι πουτιγκα
Κατηγορία:Επιδόρπια με τυρί
Ντάρεμ (Βόρεια Καρολίνα)

Το **Ντάρεμ** (αγγλικά: **Durham, North Carolina**) είναι πόλη στην αμερικανική πολιτεία της Βόρειας Καρολίνας και η έδρα της κομητείας Ντάρεμ. Μικρά τμήματα των ορίων της πόλης εκτείνονται στην κομητεία Όραντζ και στην κομητεία Γουέικ. Με πληθυσμό 283.506 κατοίκων στην απογραφή του 2020, το Ντάρεμ είναι η 4η πολυπληθέστερη πόλη στη Βόρεια Καρολίνα και η 74η πολυπληθέστερη πόλη στις Ηνωμένες Πολιτείες. Η πόλη βρίσκεται στο κεντροανατολικό τμήμα της περιοχής του Πίντμοντ κατά μήκος του ποταμού Ήνο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βόρειας Καρολίνας
Κατηγορία:Πόλεις στην κομητεία Γουέικ της Βόρειας Καρολίνας
Κωνσταντίνος Καντιώτης

Ο **Κωνσταντίνος Καντιώτης** ήταν Έλληνας αγωνιστής του 1821 και μέλος της Φιλικής Εταιρείας.

## Βιογραφικά στοιχεία

Γεννήθηκε στην Κέρκυρα και φαίνεται να πραγματοποίησε σπουδές στην Πάδοβα. Εν συνεχεία μετέβη στη Ρωσία, όπου εργάστηκε, μεταξύ άλλων,  σε διάφορες διοικητικές θέσεις στο υπουργείο εξωτερικών καθώς και ως γραμματέας του Ιωάννη Καποδίστρια την περίοδο 1816 - 1820. Υπήρξε, ήδη από νωρίς, μέλος της Φιλικής Εταιρείας καθώς και μέλος τεκτονικής στοάς.

To 1820 για τις ανάγκες της προετοιμασίας της επανάστασης μετέβη στο Κισινάου (Κισνόβι), όπου εντάχθηκε στο επιτελείο του Αλεξάνδρου Υψηλάντη. Μετά την κήρυξη της επανάστασης μετέβη μαζί με τον Αλέξανδρο Καντακουζηνό στην Τεργέστη με τελικό προορισμό την Πελοπόννησο. Κατά τη διάρκεια της διαδρομής του, σταμάτησε μαζί με τον Καντακουζηνό στο Λάιμπαχ, όπου ελάμβανε χώρα το ομώνυμο συνέδριο των μελών της Ιερής Συμμαχίας. Αν και δεν συναντήθηκε με τον Καποδίστρια, πραγματοποίησε συνάντηση με τον υπουργό εξωτερικών της Ρωσίας Νέσελροδ. Από την Τεργέστη κατευθύνθηκε στην Πελοπόννησο ως μέλος του επιτελείου του Δημητρίου Υψηλάντη. Σύντομα, όμως, εγκατέλειψε την Ελλάδα για να εγκατασταθεί αρχικά στην Ιταλία και εν συνεχεία στην Κέρκυρα, αν και ο αρχικός προορισμός του ήταν η Ρωσία, η οποία, όμως, του είχε απαγορεύσει την είσοδο λόγω της συμμετοχής του στην ελληνική επανάσταση. Λόγω της εκδήλωσης της επαναστατικής του ιδιότητας, ο Καποδίστριας φαίνεται να είχε απομακρυνθεί από τον Καντιώτη με αποτέλεσμα η προσωπική τους σχέση να ατονίσει.

Μετά την απελευθέρωση ανέλαβε διάφορα ήσοννος σημασίας διοικητικά αξιώματα όπως αυτό του λιμενάρχη Αίγινας το 1828. Το 1830 επέστρεψε στην Κέρκυρα.

Απεβίωσε στην Κέρκυρα το 1840. Ήταν παντρεμένος και είχε μία κόρη.

## Παραπομπές


Κατηγορία:Αγωνιστές του 1821
Κατηγορία:Μέλη της Φιλικής Εταιρείας
Παννονία Δευτέρα

Η **Παννονία Δευτέρα**, λατιν.: *Pannonia Secunda*, ήταν μία από τις επαρχίες της Ρωμαϊκής Αυτοκρατορίας. Δημιουργήθηκε το έτος 296, επί Αυτοκράτορα Διοκλητιανού. Πρωτεύουσα της επαρχίας ήταν το Σίρμιον (Sirmium) (σήμερα Sremska Mitrovica). Η Παννονία ΙΙ περιελάμβανε τμήματα της σημερινής Σερβίας, Κροατίας και Βοσνίας-Ερζεγοβίνης. 

## Ιστορία
μικρογραφία|300x300εσ| Η Παννονία ΙΙ τον 4ο αι.
Πριν από τη δημιουργία αυτής της επαρχίας, η επικράτειά της ήταν μέρος της επαρχίας της Κάτω Παννονίας (Pannonia Inferior). Το έτος 296 η Κάτω Παννονία χωρίστηκε σε δύο επαρχίες: την Παννονία Δευτέρα στο νότο και την Παννονία Βαλερία στα βόρεια. Τα σύνορα μεταξύ των δύο νεοσύστατων επαρχιών ήταν ο ποταμός Ντράβα.

Η πρωτεύουσα της Παννονίας ΙΙ, το Σίρμιον, ήταν επίσης μία από τις τέσσερις πρωτεύουσες της Ρωμαϊκής Αυτοκρατορίας. Αρκετοί Ρωμαίοι Αυτοκράτορες γεννήθηκαν μέσα ή κοντά σε αυτήν την πόλη.

Το έτος 314 έγινε μία μάχη μεταξύ δύο διεκδικητών τού αυτοκρατορικού θρόνου, του Κωνσταντίνου Α΄ και του Λικίνιου. Η μάχη έλαβε χώρα στην Παννονία ΙΙ, κοντά στην πόλη Κιβαλαί. Ο Κωνσταντίνος είχε στρατό 20.000 ανδρών, ενώ ο Λικίνιος 35.000. Η μάχη κράτησε όλη την ημέρα, και ο Κωνσταντίνος ήταν νικητής.

Κατά τον 5ο αι. η επαρχία δέχτηκε πολλές επιδρομές από μετανάστες λαούς, συμπεριλαμβανομένων των Ούννων και των Γότθων.  Κατά τον 6ο αι. η περιοχή αμφισβητήθηκε μεταξύ των Οστρογότθων, των Γεπιδών, των Λαγγοβάρδων, των Αβάρων και της Ρωμαϊκής (Βυζαντινής) Αυτοκρατορίας. 

## Πόλεις
[δεξιά|μικρογραφία|260x260εσ| Χρυσός [σόλιδος τού Αυτοκράτορα Ιουλιανού (361-363), κομμένος στο Σίρμιον (οπίσθια όψη). Επιγρ.: VIRTUS EXERCITUS ROMANORUM (= η δύναμη του Ρωμαϊκού στρατού), SIRM. Πολεμιστής κρατά με το αριστερό του χέρι γονατιστό αιχμάλωτο από το κεφάλι. Στο δεξί χέρι φέρει τρόπαιο. 4,19 γραμ.]]
Εκτός από το Σίρμιον, οι άλλες πόλεις στην Παννονία ΙΙ ήταν:

* Mursa (σήμερα Όσιγιεκ)
* Certissa (σήμερα Đakovo)
* Marsonia (σήμερα Slavonski Brod)
* Cibalae (σήμερα Vinkovci)
* Bassianae (σήμερα Donji Petrovci)
* Cuccium (σήμερα Ilok)
* Saldae (σήμερα Posavski Podgajci)
* Teutoburgium (σήμερα Dalj )

## Έπαρχοι
Μεταξύ των επάρχων της Παννονίας ΙΙ:

* Aπρικανός (355)
* Mεσάλα (373)
* Αυρήλιος Βίκτωρ, έπαρχος της Παννονίας ΙΙ επί Αυτοκράτορα Ιουλιανού.

## Δείτε επίσης

* Παννονία
* Κάτω Παννονία
* Παννονία Βαλερία
* Διοίκηση Παννονίας
* Παννονία (Βυζαντινή επαρχία)
* Θέμα του Σιρμίου

## Βιβλιογραφικές αναφορές


Κατηγορία:Ύστερες Ρωμαϊκές επαρχίες